**Volter Frederik „Fric" Mondejl** (engl. ; Selon, 5. januar 1928 - 19. april 2021) bio je američki političar, član Demokratske stranke, koji je služio kao 42. potpredsednik Sjedinjenih Država u periodu od 1977. do 1981. u administraciji predsednika Džimija Kartera, a pre toga kao senator iz Minesote (1964–1976). Bio je predsednički kandidat Demokratske stranke na predsedničkim izborima 1984. godine.

Mondejl je rođen u Selonu, Minesota i diplomirao je na Univerzitetu u Minesoti 1951. Nakon diplomiranja otišao je u vojsku. Učestvovao je u Korejskom ratu. Zvanje pravnika je stekao 1956. Oženio se sa Džoun Adams 1955. Radio je kao advokat u Mineapolisu, da bi 1960 bio izabran za državnog tužioca 1960. godine u Minesoti. Senator je postao krajem 1964. kao član Demokratske stranke nakon ostavke Hjuberta Hamfrija, i na toj dužnosti je bio do 1976. U senatu se zalagao za poreske reforme i desegregaciju u školama. Protivio se učešću Sjedinjenih Država u Ratu u Vijetnamu.

Godine 1976. Džimi Karter, demokratski predsednički kandidat, je odabrao Mondejla za svog potpredsedničkog kandidata na predstojećim izborima. Karter i Mondejl su na izborima pobedili tadašnjeg predsednika, Džeralda Forda. Tokom njihovog mandata je došlo do pogoršanja ekonomije, i iako su obojica dobili ponovnu nominaciju Demokratske stranke, na izborima 1980. su izgubili od republikanca Ronalda Regana.

Volter Mondejl je 1984. izborio da ga Demokratska stranka nominuje na predsedničkim izborima, i zalagao se za nuklearno razoružanje, Amandman o jednakim pravima i smanjenje javnog duga SAD. Na izborima Mondejl je pretrpeo težak poraz od predsednika Regana, osvojivši glasove delegata samo u svojoj rodnoj državi Minesoti i u Distriktu Kolumbija.

Nakon izbora, Mondejl je stupio u advokatsku firmu Dorsi i Vitni iz Minesote i Nacionalni demokratski institut za međunarodne odnose (1986–93). Predsednik Bil Klinton ga je postavio za ambasadora u Japanu 1993; povukao se 1996. Od tada, Mondejl se vratio u firmu Dorsi i Vitni, i ostao aktivan u Demokratskoj stranci.

Literatura
----------

* Gillon, Steven M. *The Democrats’ Dilemma: Walter F. Mondale and the Liberal Legacy* (1992)
* Mondale, Walter. *The Accountability of Power* (1975)
* Mondale, Walter. *The Good Fight: A Life in Liberal Politics* (2010).

Spoljašnje veze
---------------

***Walter Mondale*** na Wikimedijinoj ostavi

* Kongresna biografija
* Javni radio Minesote: Debata Kolmana i Mondejla uoči izbora (4. novembar 2002)
* Veliki Norvežani
* Dva pogleda iz avenije Pensilvanija Arhivirano 2006-10-19 na Wayback Machine-u
* Spisak članaka Njujork tajmsa o Mondejlu

| * p
* r
* u
Potpredsjednici Sjedinjenih Američkih Država |
| --- |
| 
* John Adams
* Thomas Jefferson
* Aaron Burr
* George Clinton
* Elbridge Gerry
* Daniel D. Tompkins
* John C. Calhoun
* Martin Van Buren
* Richard Mentor Johnson
* John Tyler
* George M. Dallas
* Millard Fillmore
* William R. King
* John C. Breckinridge
* Hannibal Hamlin
* Andrew Johnson
* Schuyler Colfax
* Henry Wilson
* William A. Wheeler
* Chester A. Arthur
* Thomas A. Hendricks
* Levi P. Morton
* Adlai E. Stevenson I
* Garret Hobart
* Theodore Roosevelt
* Charles W. Fairbanks
* James S. Sherman
* Thomas R. Marshall
* Calvin Coolidge
* Charles G. Dawes
* Charles Curtis
* John Nance Garner
* Henry A. Wallace
* Harry S. Truman
* Alben W. Barkley
* Richard Nixon
* Lyndon B. Johnson
* Hubert Humphrey
* Spiro Agnew
* Gerald Ford
* Nelson Rockefeller
* Walter Mondale
* George H. W. Bush
* Dan Quayle
* Al Gore
* Dick Cheney
* Joe Biden
* Mike Pence
* Kamala Harris

 | Seal of the Vice President of the United States |